ગાંધીનગર- ગાંધીનગર શહેરમાં રહેતાં 70 વર્ષથી વધુની વય ધરાવતાં વરિષ્ઠ નાગરિકો માટે સરકાર એક નવી યોજના અમલી બનાવવા જઇ રહી છે. જેમાં ફક્ત 1000 રુપિયા ભરી રજિસ્ટ્રેશન કરાવતાં જરુર પડે ડૉકટર-નર્સની સેવા મળશે અને સરકારી કર્મચારી ચેકઅપ કરી હોસ્પિટલમાં દાખલ પણ કરી આપશે. વૃદ્ધોને સમયસર તબીબી સારવાર ઘરે બેઠાં મળી રહે તેવા હેતુ સાથે ‘વયસ્ક વ્યકિતની તબીબી સેવા અર્થે મુલાકાત’’ પાયલોટ પ્રોજેકટ હાલ ગાંધીનગર મ્યુનિસિપલ કોર્પોરેશન વિસ્તારમાં અમલી બનાવાશે. જો અહીં સફળ થશે તો સમગ્ર રાજ્યમાં અમલી બનાવાશે.